CELEX: 62016TN0461
Language: fi
Date: 2016-08-19 00:00:00
Title: Asia T-461/16: Kanne 19.8.2016 – Kaddour v. neuvosto

17.10.2016   
            
            
               FI
            
            
               Euroopan unionin virallinen lehti
            
            
               C 383/19
            
         Kanne 19.8.2016 – Kaddour v. neuvosto
   (Asia T-461/16)
   (2016/C 383/26)
   Oikeudenkäyntikieli: englanti
   
      Asianosaiset
   
   
      Kantaja: Khaled Kaddour (Damaskos, Syyria) (edustajat: V. Davies jaV. Wilkinson, solicitors, sekä R. Blakeley, barrister)
   
      Vastaaja: Euroopan unionin neuvosto
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa Syyriaan kohdistuvista rajoittavista toimenpiteistä annetun päätöksen 2013/255/YUTP muuttamisesta 27.5.2016 annetun neuvoston päätöksen (YUTP) 2016/850 ja and Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 27.5.2016 annetun neuvoston täytäntöönpanoasetuksen (EU) N:o 2016/840 niiltä osin kuin se koskee ja/tai siinä viitataan kantajaan
            
         
               —
            
            
               velvoittaa neuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäinen kanneperuste perustuu väitteeseen, jonka mukaan riidanalaiset toimenpiteet (i) ovat oikeuden väärinkäyttöä ja toimivallan ylittämistä ja (ii) loukkaavat kantajan Euroopan unionin perusoikeuskirjassa ja Euroopan ihmisoikeussopimuksessa turvattuja oikeuksia hyvään hallintoon ja tehokkaisiin oikeussuojakeinoihin ja puolueettomaan tuomioistuimeen koskevia perusoikeuksia.
            
         
               2.
            
            
               Toinen kanneperuste perustuu väitteeseen, jonka mukaan SEUT 66 artiklaa on rikottu.
            
         
               3.
            
            
               Kolmas kanneperuste perustuu väitteeseen, jonka mukaan riidanalaisia toimenpiteitä rasittaa ilmeinen arviointivirhe.
            
         
               4.
            
            
               Neljäs kanneperuste perustuu väitteeseen, jonka mukaan riidanalaiset toimenpiteet loukkaavat kantajan Euroopan unionin perusoikeuskirjassa ja Euroopan ihmisoikeussopimuksessa turvattuja oikeuksia oikeuteen nauttia maineensa kunnioittamisesta ja nauttia rauhassa omaisuudestaan ja suhteellisuusperiaatetta.
            
         
               5.
            
            
               Viides kanneperuste perustuu väitteeseen, jonka mukaan riidanalaisilla toimenpiteillä loukataan syrjimättömyyden periaatetta.